JY LEES NOU Staking: Kommer oor veiligheid
Boere is bekommerd oor landelike veiligheid tydens die staking in die petroleumbedryf wat voorrade raak, aldus Agri SA.
Boere is bekommerd oor landelike veiligheid met die staking in die petroleumbedryf wat voorrade raak, aldus Agri SA.
Mnr. Andre Botha, die voorsitter van die organisasie se landelike veiligheidskomitee, sê hy is tans besig om met die polisie te skakel om vas te stel of ‘n tekort aan brandstof ‘n impak op patrolering en dies meer sal hê.
“En gaan dit ‘n impak hê op reaksie tye, en gaan ambulanse in staat wees om vinnig te reageer sou ‘n krisis voorkom”, sê Botha.
“Ja, ek verstaan ons het almal die reg om te staak, maar dit moet met verantwoordelikheid gepaard gaan. As dit mense se veiligheid en gesondheid raak, en die ekonomie erg benadeel, moet dit gekeer word”.
“Hoe kan hierdie mense ander van regte ontneem wat hulle vir hulleself toe eien?” vra ‘n omgekrapte Botha.
Met brandstofvoorrade wat Woensdag (13 Julie 2011) in die sentrale deel van Gauteng begin opdroog het, verwag Botha dat dié tendens Donderdag (14 Julie 2011) na die landelike gebiede van dié provinsie, maar ook ander provinsies, sal uitbrei.
“Die koöperasies se depots het ook brandstof gekry, so gelukkig was die droogte nie te lank nie”.
Hy sê hulle monitor die situasie landwyd en tot dusver is minimale probleme aangemeld.